Тагьар тачIав дакъачIин оьлурккусса дур\nВакцинация / Здравоохранение / Передовая\nАвтор: ilchi · 09.07.2021\nМахъсса ппурттуву щала билаятрайгу, жула Дагъусттаннайгу цIуницIакул сукку хьусса\nкоронавирусрал инфекциялул тагьар тачIав дакъачIин захIматсса ва оьлурккусса дур.\nЖула дянивату ва цIуцIаврил бигьанма зехлай бур дустал, гьалмахтал, уртакьтал, мачча-гъанми. Зехлай бур, цукунчIавсса личIишиву дакъа, заэвмигу, загълунмигу. Утти ва азар диялну жагьилгума хьуну дусса дур, яни ванил къашавайминнал дянив ххишала хъанай бусса бур оьрмулул жагьилсса инсантал, хIатта мюрщиссагума.\nХIакьинусса кьини республикалий бур коронавирусрал инфекциялия буруччаву мурадрайсса вакцинартту буллалисса 83 пункт тIивтIуну.\nЦIанакул сайки циняв азарханарду бувцIуну бур коронавирусрал азарлувтурал. Гьарца чулуха кумаг бан хъирив лаллай бакъар хIакинтал, медициналул зузалт, специалистал.\nМунийн бувну «Илчилул» редакциялулгу, редколлегиялулгу цIанияту жу лабизлай буру жула цинявппагу буккултрайн, лакрал агьалинайн. ЦукунчIав биччи бакъа мабикIару, дувара мюхчаншиву гьарца чулуха!\nМедициналул аралул ца яла хьхьичIунми, чантI увкуми ва за кIулми минахуртурал тIимунийн бувну, ва цIуцIаву хъин дан шайсса дарув-дар­ман ттигу бакъасса бур, къа­бикIантIийгу бусса бур му ччя-ччяни!\nЦалсса так ца бур му цIуцIаву дайщун дан шайсса, диян къаритансса чаран – вакцина баву!\nСсахчIав къабурувгун, интернетрал лагрулий ччи-ччинал ччи-ччикун ппив буллали­сса лайсал хавардугу лакъаласлай, сайки диверсиялул ххуллий ишла буллалисса кунмасса «дакI цIуцIи насихIатирттахгу» вичIи къадирхьуну, чара бакъа бувара вакцина – яхъанахъира бурувччуну!\nВакцина бувну ивкIусса инсан ттун ттинин къаккавккунни цаягу. Коронавирусрал инфекциялуща ххассал бан къавхьуну литIлатIисса инсантурал ккал тIурча, дур фронтраясса сводкартту куннасса. Цукун­ссар яла дикIайсса инсан бакIрай ацIан ансса барашинна!?\nСегодня прошло открытие медицинских центров Минобороны для лечения пациентов с COVID-19 (видео)\nСледующая публикация ЦIанасса гъарал – ялунсса дарс\nПредыдущая публикация Выставка «Золотой фонд РГО» открылась в Махачкале.